

Na osnovu Odluke Odbora direktora br. 5049 od 03.07.2020. godine „13 Jul – Plantaže“ a.d. Podgorica, objavljuju:

**J A V N I P O Z I V br. 11/2020**

**za prikupljanje ponuda za prodaju nepokretnosti**

**I PREDMET PRODAJE**

Predmet prodaje je zemljište u vlasništvu „13 Jul-Plantaže“ a.d. Podgorica, označeno kao **katastarska parcela br. 367/3, iz LN 642, KO Grbe, Danilovgrad, površine 1.062 m2.**

**II CIJENA**

Najniža početna cijena zemljišta, koje je predmet prodaje ovog javnog poziva, iznosi **16,95 €/m2**, odnosno ukupno **18.000,00 €.**

**III USLOVI ZA UČEŠĆE U JAVNOM POZIVU**

***Učesnici javnog poziva***

Pravo učešća na ovaj javni poziv imaju sva fizička i pravna lica.

Fizička lica koja su učesnici ovog javnog poziva dužna su navesti u predmetnoj ponudi sljedeće podatke: prezime, ime i ime jednog roditelja; adresu, jedinstveni matični broj i potpis; broj telefona, kao i e-mail adresu; broj lične karte ili putne isprave (pasoša).

Pravna lica koja su učesnici ovog javnog poziva dužna su navesti sljedeće podatke: naziv i sjedište pravnog lica; rješenje o registraciji; rješenje za PIB i PDV; potvrdu od suda da se ne vodi stečajni i likvidacioni postupak; karton deponovanih potpisa; broj telefona, kao i e-mail adresu i broj faxa (ukoliko ih posjeduje).

***Mjesto i vrijeme podnošenja i javnog otvaranja ponuda***

Ponude će se dostavljati u zatvorenoj koverti sa naznakom “NE OTVARAJ”, na adresu: “13 Jul- Plantaže” a.d., Put Radomira Ivanovića br.2, Podgorica.

Ponude će se dostavljati u roku od 10 (deset) dana od dana oglašavanja ovog javnog poziva, tj. od 24.07.2020.g. do 03.08.2020.godine, do 11:00h (časova).

Javno otvaranje ponuda će se obaviti dana 03.08.2020.godine, u 13:00h, u Upravnoj zgradi „13 Jul - Plantaže“ AD Podgorica.

***Garancija ponude***

Uz ponudu, da bi se smatrala ispravnom, mora biti dostavljena bankarska garancija ponude ili dokaz o položenom jemstvu na žiro račun prodavca, u iznosu od 2% od najniže početne cijene zemljišta, u protivnom ista neće biti razmatrana.

***Uputstvo za sačinjavanje ponude***

Uputstvo za sačinjavanje ponuda, uz Javni poziv, objavljeno je na internet stranici Društva www.plantaze.com.

Dodatne informacije možete dobiti svakog radnog dana od 07 do 15 časova.

Kontakt telefon: 020/444-127.

Kontakt osobe: Milena Đurović i Miloš Radulović.